Βασιλόπιτα με λουκούμι τριαντάφυλλο
Πρωτότυπη και πολύ νόστιμη συνταγή για βασιλόπιτα με λουκούμι τριαντάφυλλο και όμορφα διακοσμητικά χριστουγεννιάτικα δεντράκια.
250 γρ. ανάλατο βούτυρο (σε θερμοκρασία δωματίου) + λίγο για το ταψί, 300 γρ. ζάχαρη (1 1⁄2 ποτήρι νερού), 6 αυγά, 1 σφηνάκι λικέρ τριαντάφυλλο ή βερίκοκο ή κονιάκ, 500 γρ. αλεύρι για όλες τις χρήσεις, κοσκινισμένο μαζί με 1 φακελάκι μπέικιν πάουντερ, 3 κουτ. σούπας τριμμένη ινδική καρύδα + επιπλέον για το γαρνίρισμα (αν θέλουμε), 12 μικρά λουκούμια τριαντάφυλλο, έτοιμο frosting (επικάλυψη), βανίλιας, που θα βρούμε στο σούπερ μάρκετ, ή άχνη ζάχαρη
Για την βασιλόπιτα με λουκούμι τριαντάφυλλο ξεκινάμε και χτυπάμε με το μίξερ το βούτυρο με τη ζάχαρη μέχρι να ασπρίσει το μείγμα.Προσθέτουμε ένα ένα τα αυγά χτυπώντας πολύ καλά.Βάζουμε το λικέρ, χαμηλώνουμε ταχύτητα και σταδιακά προσθέτουμε το αλεύρι με το μπέικιν.Στο τέλος ρίχνουμε και την ινδική καρύδα και ανακατεύουμε το μείγμα με μια κουτάλα.Βουτυρώνουμε ένα στρογγυλό ταψί διαμέτρου 25 εκ. και στρώνουμε στον πάτο του ένα κομμάτι λαδόκολλας, κομμένο στην ίδια διάμετρο.Αδειάζουμε μέσα το μείγμα και βυθίζουμε τα λουκούμια, μοιράζοντάς τα σε όλο το ταψί.Ψήνουμε σε προθερμασμένο φούρνο στους 180° C για περίπου 1 ώρα.Ξεφουρνίζουμε.Αφήνουμε να κρυώσει πάνω σε σχάρα.Γαρνίρουμε με ζάχαρη άχνη ή frosting βανίλιας.Πασπαλίζουμε με ινδική καρύδα ή στολίζουμε με βρώσιμα διακοσμητικά της αρεσκείας μας.
Αλεύρι (ζύμες),Αυγά,Ζάχαρη,Χριστούγεννα